Retten mener det er sadisme.

En 36 år gammel mann er dømt til fire og et halvt års fengsel.

Mannen må dessuten betale 150.000 kroner i oppreisning til offeret, melder NRK.

De to mennene ble kjent med hverandre i fengsel. De hadde i flere dager brukt narkotika hjemme hos mannen som ble voldtatt. Da offeret en kveld ble trøtt, ba ham 36-åringen om å forlate leiligheten. Det ville ikke 36-åringen. Da verten sovnet, bandt 36-åringen ham fast til en seng. Mannen ble bundet på hender og føtter før han ble voldtatt og utsatt for elektriske støt, heter det i dommen.

Retten har i skjerpende retning lagt vekt på at overgrepene fant sted i offerets hjem, og at det i forbindelse med voldtekten ble brukt gjenstander og strømstøt. Handlingene bærer preg av sadisme, skriver Nordre Vestfold tingrett i dommen.

Den idømte straffen inneholder deler av tidligere straff fordi 36-åringen var ute på prøve for en betinget dom da voldtekten fant sted. 36-åringen er domfelt sju ganger tidligere, blant annet for seksuell omgang med mindreårige og for narkotikaovertredelser.

36-åringen har nektet for å ha utført handlingene. (ANB-NTB)